ــ السلام عليكم.
.....................
#بقلم _الكاتبة _ناز
نرجس: بعد ماكملنة وشربنة جااي الولد راحو للمضيف واحنة ضلينة كاعدين يمهم وجدو وبابا وعمو ماهر وماما وعمة ميسون كلهم ضلو كاعدين ويسولفون وجدة كامت تحجي ؏ ايام قبل وجانت موجهة الحجي النة احنة البنات وتكول.
الجدة:اني من جنت بكدجن البيت كلة علية اكعد من الخمسة الصبح اخبز واركب وهسة انتن مسعداات تكعدن ؏لوقت اليعجبجن وهم لو تكعدن مصحصحاات تكعدن كالبات الخلقة
ومعبساات وكاعداات اوجوهجن تطرد النعمة اول متكعدن.
نرجس: يمة اني طكيتهة بضحكة من كاالت اوجوهجن تطرد النعمة.
مهاا: هااا جدة هااي شنوو شو نزلتي بينة دوسة ونص اووبعدين وكتكم يختلف عن وكتنة.
الجدة: يااا وكت هاذة شنو التغير بس انتن فااهياات كلشي متعرفن اتسون بشنوو فالحات بي انتن هوة بس اكل ونوم.
سمر: شسمة جدة تررا اني مو مثلهن اعرف اطبخ.
الجدة: ايي سمورة شنوو تعرفين تطبخين شوفو بس هااي نادرة.
سمر: اا جدة اني اعرف اسوي اندومي.
نرجس: عزة هية كالت اندومي لو كلهة فحطت من الضحك.
مهاا: بضحكة عزة بعينج فضحتينة ولجج يااندومي لو ضالة سااكتة احسلج.
الجدة:شنوو هاذة اندومي.
سمر: شسمة لاا جدة هااي اكلة تركية مشهورة اعرف اسويهة.
ـ عود دتكحلهة عمتهة.
الجدة: وشجابج ؏ الاتراك انتي.
سمرر:هاا مو جدة اني احبهم.
الجدة: حبتج حية.
نرجس: عزة والله فحطتتنة سمر ونوب جدة نزلتلهة دوسة ونص.
الجدة:سميرة مو تكولين اعرف اطبخ باجر الغدة عليج.
سمر: لاا جدة شسمة اني جنت اشاقة والله مو قصدي.
عمة ميسون:عوفيهة عمة البنية تشاقة شمعرفهة بلطبخ.
الجدة: ايي والله نسوان اخرر وكت مافالحاتلي بس بلنوم.
ايي وانتي ست نرجس شنو تعرفين تطبخين.
نرجس: سمعت اسمي بلقائمة وكلت جااك الموت ياتارك الصلاة
اا جدة اني اعرف اسوي دولمة وبامية.
الجدة: ايي هااي المعدلة طالعة علية سباعية لعد باجر انتي اسويلنة الغدة وخل ناكل من طبخج.
نرجس: عزة بعيني هوة اني مو زين اعرف اسوي اكلي بيض واسوي اندومي الله يسامحج ماما ماعلمتينة لاا ؏ طبخ ولاا ؏ شي وهسة وكعنة بيهة رديت ؏جدة وكتلهة ايي جدة ادللي بااجر تاكلين اطيب اكل واني اكول بكلبي هااي اذا تغديتو بااجر.
أنت تقرأ
احضان من جمرMystery / Thriller
للعينِ سِحْرٌ فاتكٌ قتّالُ ورموشُها تحتَ السيوفِ نِبالُ ما للمليحةِ لا تجودُ بنظرةٍ أمْ أنّ بدء الوصلِ فيه دلالُ بعضُ العيونِ تريكَ كونًا هادئا والبعضُ فيها يَكمُنُ الزلزالُ